Perdita (lúa)

Perdita  Descubrimento Descuberta por  Erich Karkoschka / Voyager 2 Descuberta en 18 de maio de 1999 (a partir de imaxes tomadas o 18 de xaneiro de 1986) Características orbitais  Radio orbital medio 76.417 ± 1 km Excentricidade 0,0012 ± 0,0005 Período orbital 0,638021 ± 0,000013 d Inclinación 0,0 ± 0,3° (respecto do ecuador de Urano) Satélite de Urano Características físicas Dimensións  30 × 30 × 30 km< Radio medio 15 ± 3 km Área superficial ~2.800 km²Calculado en base a outros parámetros Volume ~14.000 km³ Masa ~0,18 x 1017 kg Densidade media 1,3 g/cm3 (estimada) Gravidade superficial ~0,0047 m/s2 Velocidade de escape ~0,011 km/s Período de rotación sincrónica Oblicuidade da eclíptica cero Albedo 0,08 ± 0,01 Temperatura superficial ~64 K

Perdita é un satélite interior de Urano. O descubrimento de Perdita foi complicado. As primeiras fotografías foron tomadas polas sonda espacial Voyager 2 no ano 1986, pero tardaron máis dunha década en ser recoñecidas coma unha nova lúa. En 1999, a lúa foi anunciada por Erich Karkoschka e notificada. Pero coma non se puideron tomar máis fotografías para confirma-la súa existencia, foi oficialmente descartada no 2001. Chegados ó 2003, imaxes tomadas polo Telescopio Espacial Hubble dirixidas a atopar algún tipo de obxecto onde se supuña que debería estar Perdita, deron finalmente coa confirmación da existencia da lúa.

Despois do seu descubrimento no 1999, Perdita recibiu a designación temporal de S/1986 U 10. Recibiría máis tarde o nome da filla de Leontes e Hermione na obra de William Shakespeare, The Winter's Tale. A lúa foi tamén designada coma Urano XXV.

A lúa orbita entre Belinda e Puck. As medicións arriba mencionadas do Hubble proban que Perdita non segue un movemento directo Kepleriano ó redor de Urano. Pola contra, está claramente nunha resonancia orbital de 43:44 coa veciña lúa Belinda. É tamén está moi próxima a ter unha resonancia orbital de 8:7 con Rosalinda.

Perdita pertence ó grupo de satélites Portia, o cal inclúe a Belinda, Bianca, Desdémona, Portia, Xulieta, Cupido, Rosalinda e Crésida. Estes satélites teñen características orbitais e propiedades fotométricas semellantes. Por desgraza, a parte da súa órbita, o seu radio de 15 km e ó seu albedo xeométrico de 0,08, pouco máis se sabe deste astro.

Notas

Véxase tamén
Outros artigos
 Urano

Ligazóns externas
 Perdita Profile by NASA's Solar System Exploration 

Categoría:Lúas de Urano